KINNITATUD

 Kutsenõukogu 2024 otsusega nr …

***MTÜ EESTI RADIOLOOGIATEHNIKUE ÜHINGU* KUTSE ANDMISE KORD**

**radioloogiateeninduse** **kutsele**

# ÜLDOSA

* 1. Kutse andmise kord (edaspidi kord) reguleerib järgmiste kutsete andmise korraldamist (*loetelu*):
1. Radioloogiatehnik, tase 7;
	1. Iga kutse kompetentsusnõuded on kehtestatud kutsestandardis. Kompetentsuse hindamise positiivse tulemusena väljastatakse kutsetunnistus.
	2. Kutse taotlemine ja tõendamine, sh taastõendamine, on taotlejale tasuline (vastavalt kutseseaduse § 17 lõikele 2), tasu suuruse kalkuleerib kutse andja ja kinnitab Kutsenõukogu (edaspidi kutsenõukogu).
	3. Korra ja selle muudatused kinnitab kutsenõukogu ning need jõustuvad kutsenõukogu koosolekule järgneval kutse andmise väljakuulutamisel (v.a kutsekomisjoni koosseisu muudatused, mis jõustuvad kutsenõukogu otsuse tegemise hetkest).

# KUTSE TAOTLEMISE JA TAASTÕENDAMISE EELTINGIMUSED JA ESITATAVAD DOKUMENDID

## Kutse taotlemise eeltingimused:

2.1.1 Töömaailma taotlejale:

#### Kutse radioloogiatehnik, tase 7 taotlemise eeltingimused on:

1. Radioloogiatehniku rakenduslik kõrgharidus.
2. Spetsialisti koolituse läbimine valitud spetsialiseerumise valdkonnas (vähemalt 60 EAP mahus).
3. Töökogemus (töökoormusega vähemalt 30 tundi nädalas) vastava spetsialisti erialal.
4. Täiendkoolituse läbimine vähemalt 1,6 EAP mahus viimase (1) aasta jooksul, millest 25% (0,4 EAP) peab sisaldama aktiivset täiendust (taotleja poolt koostatud ja esitatud ettekanded, loengud, artiklid, praktika juhendamised, aktiivne tegevus erialaühingus), 25% võib olla kutseala toetav ja 50% (0,8 EAP) peab olema kutsealane täiendus.
5. Ultraheli valdkonna spetsialiseerumise taotlemisel peab olema teostatud vähemalt 600 (uuritud isikute arv) ultraheli uuringut viimase aasta jooksul.

Lapsehoolduspuhkusel oldud aeg ei lähe töökogemusena arvesse.

## Kutse taotlemiseks esitatavad dokumendid:

2.2.1 Töömaailma taotlejale:

1. avaldus (lisa 1) digitaalselt allkirjastatud ja kirjalikku taasesitamist võimaldavas vormis,
2. koopia isikut tõendavast dokumendist (pass või ID kaart),
3. haridust tõendava(te) dokumendi(dokumentide) koopia(d),
4. täiendkoolitus(t)e läbimist tõendavate dokumentide koopiad,
5. CV (lisa 2),
6. eneseanalüüs ja tööpäeva tegevuste kirjeldus (vorm ja nõuded hindamisstandardis),
7. tööandja tõend tööstaaži ja -koormuse kohta radioloogia alal,
8. tööandja tõend töökogemuse kohta taotletaval spetsialiseerumisel,
9. ultraheli spetsialiseerumisel tööandja tõend viimase aasta jooksul teostatud ultraheli uuringute arvu kohta (uuritud isikute arv),
10. maksekorraldus või muu kinnitus kutse andmisega seotud kulude tasumise kohta.

## Kutse taastõendamise eeltingimused:

### Kutse radioloogiatehnik, tase 7 taastõendamise eeltingimused on:

1. kutse radioloogiatehnik, tase 7 kutsetunnistuse omamine valitud spetsialiseerumisel,
2. töökogemus (töökoormusega vähemalt 30 tundi nädalas) vastava spetsialisti erialal vähemalt viimased kolm (3) aastat,
3. ultraheli valdkonna spetsialiseerumise taastõendamisel peab olema teostatud vähemalt 600 (uuritud isikute arv) ultraheli uuringut viimase aasta jooksul,
4. täiendkoolituse läbimine vähemalt 8 EAP mahus viimase viie (5)aasta jooksul, millest 25% peab sisaldama aktiivset täiendust (taotleja poolt koostatud ja esitatud ettekanded, loengud, artiklid, praktika juhendamised), 25% võib olla kutseala toetav ja 50% peab olema kutsealane täiendus.

## Kutse taastõendamiseks esitatavad dokumendid:

1. avaldus (lisa 1) digitaalselt allkirjastatud ja kirjalikku taasesitamist võimaldavas vormis,
2. koopia isikut tõendavast dokumendist (pass või ID kaart),
3. kutsetunnistuse koopia,
4. CV (lisa 2),
5. täiendkoolitus(t)e läbimist tõendavate dokumentide koopiad,
6. eneseanalüüs ja tööpäeva tegevuste kirjeldus (vorm ja nõuded hindamisstandardis),
7. tööandja tõend töökogemuse ja -koormuse kohta taotletaval spetsialiseerumisel,
8. ultraheli spetsialiseerumisel tööandja tõend viimase aasta jooksul teostatud ultraheli uuringute arvu kohta (uuritud isikute arv),
9. maksekorraldus või muu kinnitus kutse andmisega seotud kulude tasumise kohta.

2. 5 Kõik kutse taotlemiseks vajalikud dokumendivormid ning nõuded dokumentidele on leitavad kutse andja veebilehel <https://erty.ee/kutse-taotlemine/>

## 2.6 Taotlemise dokumente menetletakse haldusmenetluse seaduse sätetele vastavalt, arvestades korrast tulenevaid täpsustavaid tingimusi.

# 3. TAOTLEJA KOMPETENTSUSE HINDAMINE

## 3.1 Kompetentsuse hindamise meetodid kutse esmataotlemisel ja taastõendamisel:

Kutse radioloogiatehnik, tase 7 kiiritusravi või nukleaarmeditsiini spetsialiseerumise hindamismeetodid:

• taotleja kompetentsuse hindamine nii esmakordsel taotlemisel kui taastõendamisel toimub dokumentide (sh eneseanalüüs ja tööpäeva tegevuste kirjeldus) alusel, vajadusel rakendatakse täiendavat hindamist (intervjuu).

Kutse radioloogiatehnik, tase 7, ultraheli spetsialiseerumise hindamismeetodid:

• taotleja kompetentsuse hindamine nii esmakordsel taotlemisel kui taastõendamisel toimub dokumentide (sh eneseanalüüs ja tööpäeva tegevuste kirjeldus) ja praktilise töö hindamise alusel.

Radioloogiateeninduse kutseala kutsete taotlejate hindamise korraldus ja tingimused on kirjeldatud hindamisstandardites, mis on leitavad kutse andja veebilehel [www.erty.ee/kutse-taotlemine/](http://www.erty.ee/kutse-taotlemine/)

**4. KUTSE ANDMISE VÄLJAKUULUTAMINE**

4.1 Kutse andja kuulutab kutse andmise välja kord aastas.

4.2 Kutse andja loob oma kodulehele kataloogi „Kutse andmine“, kus avalikustab ajakohase teabe:

1) avalduste ja dokumentide vastuvõtu koha ja tähtajad ning esitamise viisid,

2) hindamiste toimumise ajad,

3) tasu suuruse kutse andmisega seotud kulude katteks,

4) muu kutse andmise korraldust ning tingimusi puudutav teave.

# KUTSE ANDMISE OTSUSTAMINE JA KUTSETUNNISTUSE VÄLJASTAMINE

## Kutsekomisjon teeb kutse andmise või mitteandmise otsuse hindamistulemuste põhjal iga taotleja kohta eraldi.

## Kutse andja teatab otsusest taotlejale. Kutse mitteandmise otsust põhjendatakse kirjalikult.

## Taotlejal on õigus esitada kaebus hindamisprotsessi kohta kutsekomisjonile.

## Taotlejal on õigus vaidlustada kutsekomisjoni otsus kutset taotlevale isikule kutse andmise või andmata jätmise kohta haldusmenetluse seaduses sätestatud tingimustel ja korras vaide esitamisega kutse andjale või kaebusega halduskohtusse halduskohtumenetluse seaduse alusel.

## Taotlejal on õigus kutsekomisjoni vaideotsus edasi kaevata halduskohtumenetluse seadustikus sätestatud tingimustel ja korras halduskohtusse.

## Kutse andja sisestab kutse taotleja ees- ja perekonnanime ning isikukoodi, selle puudumisel sünniaja, kutsetunnistuse väljaandja, antud kutse ja kutsetaseme ning kehtivusaja alguse ja lõpu kutseregistrisse 10 tööpäeva jooksul, arvates kutseregistrisse kande tegemise aluseks oleva otsuse tegemisest. Trükitud kutsetunnistused väljastab kutse andjale Kutsekoda.

##  Paberkandjal kutsetunnistuse väljastab kutse saanud isikule tema taotlusel kutse andja. Kutse andja väljastab kutsetunnistuse 30 päeva jooksul pärast kutse andmise otsuse vastuvõtmist.

## Kutse andjal on kutsekomisjoni ettepanekul õigus tunnistada kutsetunnistus kehtetuks, kui:

1. kutsetunnistus on saadud pettuse teel;
2. kutsetunnistus on välja antud võltsitud või valeandmeid sisaldava dokumendi alusel;
3. kutset omava isiku tegevus ei vasta kutsestandardiga sätestatud normidele.

## Kutsetunnistuse kehtetuks tunnistamisel peab kutsekomisjon andma isikule võimaluse esitada kirjalikus, suulises või muus sobivas vormis asja kohta oma arvamuse ja vastuväited. Kutsekomisjon võib kutsetunnistuse kehtetuks tunnistamisel tugineda kolmandate isikute (nt aukohus) seisukohtadele.

## Kutsetunnistuse kehtetuks tunnistamisel kustutatakse see kutseregistrist ning kutse andja teatab otsusest asjaomasele isikule tähtkirjaga ja avaldab sellekohase kuulutuse Ametlikes Teadaannetes (<http://www.ametlikudteadaanded.ee/>).

## Kutsetunnistuse omanik võib taotleda kutsetunnistuse duplikaadi väljaandmist kutse andjalt.

# KUTSETUNNISTUSE KEHTIVUSAEG

Kutsetunnistuse kehtivusaja alguse otsustab kutsekomisjon.

Radioloogiatehnik, tase 7 kutsetunnistus on tähtajaline ja kehtib 5 aastat.

# KUTSEKOMISJON

## Kutse andja moodustab kutse andmise erapooletuse tagamiseks kutsekomisjoni. Kutsekomisjoni volitused kehtivad kutse andja kutse andmise õiguse kehtivuse lõppemiseni. Kutsekomisjon töötab välja kutsekomisjoni töökorra. Kutsekomisjon lähtub oma töös kutseseadusest, kutse andmise korrast ja kutsekomisjoni töökorrast, kutsestandardist jm. kutse andja kehtestatud juhenditest. Kutsekomisjoni tööd korraldab kutse andja.

## Kutsekomisjoni koosseis

Kutsekomisjoni koosseisu kuuluvad:

1. Tööandjad

Raili Nuiamäe, SA Tartu Ülikooli Kliinikum

Evelin Simisker, SA Pärnu Haigla

1. Töötajad/spetsialistid

Eleri Uibo, SA Pärnu Haigla

1. Koolitajad

Terje Markus, Tartu Tervishoiu Kõrgkool

## Nõuded kutsekomisjoni liikmetele

## Kutsekomisjoni liige peab omama ülevaadet kutsesüsteemist.

## Kutsekomisjoni liige peab omama ülevaadet radioloogiateeninduse kutsealast ja radioloogiateeninduse teenuse osutamise nõuetest (Kiirgusseadus - <https://www.riigiteataja.ee/akt/130062023026>; Meditsiinikiirituse protseduuride kiirgusohutusnõuded, meditsiinikiirituse protseduuride kliinilise auditi nõuded ning diagnostilised referentsväärtused ja nende määramise nõuded - <https://www.riigiteataja.ee/akt/121012022008> ).

## Kutsekomisjoni liige peab tegutsema erapooletult.

# HINDAMISKOMISJON

## Kutsekomisjon moodustab kutse taotleja kompetentsuse hindamiseks hindamiskomisjon(id). Hindamiskomisjon koosneb vähemalt kolmest liikmest. Hindamiskomisjoni(de) liikmete kompetentsus peab kogumis vastama järgmistele nõuetele:

1. kutsealane kompetentsus,
2. kutsesüsteemialane kompetentsus,
3. hindamisalane kompetentsus,

## Hindamiskomisjoni liikmed peavad olema sobivate isikuomaduste ja hoiakutega ning tegutsema erapooletult.

# KUTSE ANDMISE DOKUMENTEERIMINE JA DOKUMENTIDE SÄILITAMINE

Kutse andja dokumenteerib kutse andmisega seotud tegevuse Kutsekoja välja töötatud dokumendivormide järgi ja määratud ulatuses ning dokumente säilitatakse Kutsekoja kinnitatud dokumentide säilitamise korras sätestatud aja jooksul, kui õigusaktides ei ole tähtaegu sätestatud.